CELEX: 32015D1944
Language: et
Date: 2015-10-28 00:00:00
Title: Komisjoni rakendusotsus (EL) 2015/1944, 28. oktoober 2015, millega muudetakse rakendusotsust 2012/807/EL, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes

29.10.2015   
            
            
               ET
            
            
               Euroopa Liidu Teataja
            
            
               L 283/13
            
         KOMISJONI RAKENDUSOTSUS (EL) 2015/1944,
   28. oktoober 2015,
   millega muudetakse rakendusotsust 2012/807/EL, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artiklit 95,
   ning arvestades järgmist:
   
               (1)
            
            
               Komisjoni rakendusotsusega 2012/807/EL (2) on kehtestatud kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes.
            
         
               (2)
            
            
               Euroopa Parlamendi ja nõukogu määruses (EL) nr 1380/2013 (3) on sätestatud pelaagiliste liikide lossimise kohustus, et vähendada praegust juhupüügi kõrget taset ja järk-järgult kaotada tagasiheide. Lossimiskohustuse rakendamise üksikasjad on sätestatud komisjoni delegeeritud määruses (EL) nr 1393/2014, (4) millega kehtestatakse tagasiheitekava seoses teatavate pelaagiliste liikide püügiga loodepiirkonna vetes, ning komisjoni delegeeritud määruses (EL) nr 1394/2014, (5) millega kehtestatakse tagasiheitekava seoses teatavate pelaagiliste liikide püügiga edelapiirkonna vetes. Lossimiskohustuse järgimist tuleks kontrollida ja inspekteerida. Määruse (EL) nr 1380/2013 artikli 15 lõike 1 punktis a nimetatud väikesed pelaagilised liigid tuleks seega kaasata kontrolli ja inspekteerimise eriprogrammi, et asjaomased liikmesriigid saaksid osaleda tõhusamalt ja tulemuslikumalt ühistes inspekteerimis- ja järelevalvetoimingutes.
            
         
               (3)
            
            
               Makrell ja heeringas on laialdaselt levinud siirdekalad. Makrelli- ja heeringapüügi kontrollimise ja inspekteerimise korra ühtlustamiseks läänepiirkonna vetega külgnevates vetes on asjakohane lisada kontrolli ja inspekteerimise eriprogrammi ICES IVa rajoon, nagu see on määratletud Euroopa Parlamendi ja nõukogu määruses (EÜ) nr 218/2009 (6).
            
         
               (4)
            
            
               On asjakohane kohaldada kontrolli ja inspekteerimise eriprogramm kuni 31. detsembrini 2018, et tagada võrdsed tingimused lossimiskohustuse kehtestamise ajal.
            
         
               (5)
            
            
               Nõukogu määruses (EÜ) nr 850/98 (7) ning eelkõige selle IIIa jaotises on kehtestatud meetmed tagasiheite vähendamiseks. Kontrolli ja inspekteerimise eriprogramm peaks tagama valikulise püügi keelu, püügipiirkonnast lahkumise nõude ja tagasi laskmise keelu järgimise.
            
         
               (6)
            
            
               Vastavalt komisjoni rakendusotsustele 2013/305/EL (8) ja 2013/328/EL, (9) millega on kehtestatud vastavalt Läänemere ja Põhjamere kontrolli ja inspekteerimise eriprogramm, esitavad liikmesriigid komisjonile igal aastal asjakohase teabe. Sama sagedasti tuleks esitada aruanne seoses läänepiirkonna vetes toimuva pelaagilise kalapüügi kontrolli ja inspekteerimise eriprogrammiga.
            
         
               (7)
            
            
               Makrellivarude majandamist 2015. aastal käsitlevate Norra, liidu ja Fääri saarte vaheliste konsultatsioonide tulemusena vähendati märkimisväärselt heeringa, makrelli ja stauriidi lossimise inspekteerimise sihtkriteeriume, sest nüüdsest lähtutakse riskianalüüsist, ja nende kohaldamist laiendati põhjaputassuu lossimisele. Seepärast tuleks rakendusotsuse 2012/807/EL II lisas sätestatud sihtkriteeriume vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2012/807/EL muudetakse järgmiselt.
   
               1)
            
            
               Pealkiri asendatakse järgmisega:
               
                  „Komisjoni rakendusotsus 2012/807/EL, 19. detsember 2012, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes ja Põhjamere põhjaosas”.
               
            
         
               2)
            
            
               Artikkel 1 asendatakse järgmisega:
               „Artikkel 1
               Reguleerimisese
               Käesoleva otsusega kehtestatakse ICES V, VI, VII, VIII ja IX alapiirkonna ELi vete ja CECAFi 34.1.11 piirkonna (edaspidi „läänepiirkonna veed”) makrelli-, heeringa-, stauriidi-, põhjaputassuu-, hirvkala-, anšoovise-, hõbekala-, sardiini- ja kiluvarude suhtes ning ICES IVa rajooni ELi vete (edaspidi „Põhjamere põhjaosa”) makrelli- ja heeringavarude suhtes kohaldatav kontrolli ja inspekteerimise eriprogramm.”
            
         
               3)
            
            
               Artikli 2 lõige 2 asendatakse järgmisega:
               „2.   Kontrolli ja inspekteerimise eriprogrammi kohaldatakse kuni 31. detsembrini 2018.”
            
         
               4)
            
            
               Artikli 3 lõike 2 punkt b asendatakse järgmisega:
               
                           „b)
                        
                        
                           läänepiirkonna vetes ja Põhjamere põhjaosas toimuva püügitegevuse suhtes kohaldatav aruandluskohustus, eelkõige registreeritud ja edastatud teabe usaldusväärsus;”.
                        
                     
         
               5)
            
            
               Artikli 3 lõike 2 punkt c asendatakse järgmisega:
               
                           „c)
                        
                        
                           kogu saagi lossimise kohustus kõikide liikide puhul, mille suhtes kehtivad Euroopa Parlamendi ja nõukogu määruse (EL) nr 1380/2013 (10) kohane lossimiskohustus ning nõukogu määruse (EÜ) nr 850/98 (11) IIIa jaotises sätestatud meetmed tagasiheite vähendamiseks;
                        
                     
                  (10)  Euroopa Parlamendi ja nõukogu määrus (EL) nr 1380/2013, 11. detsember 2013, ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22)."
						
               
                  (11)  Nõukogu määrus (EÜ) nr 850/98, 30. märts 1998, kalavarude kaitsest noorte mereorganismide kaitseks võetud tehniliste meetmete kaudu (EÜT L 125, 27.4.1998, lk 1).”"
						
            
         
               6)
            
            
               Artiklisse 12 lisatakse järgmine lõige:
               „3.   Alates 2016. aastast esitavad liikmesriigid komisjonile lõikes 1 nimetatud teabe kord aastas igale kalendriaastale järgnevaks 31. jaanuariks.”
            
         
               7)
            
            
               II lisa asendatakse käesoleva otsuse lisas esitatud tekstiga.
            
         Artikkel 2
   Käesolev otsus jõustub kolmandal päeval pärast selle avaldamist Euroopa Liidu Teatajas.
   
      Brüssel, 28. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 1.
   
      (2)  Komisjoni rakendusotsus 2012/807/EL, 19. detsember 2012, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes (ELT L 350, 20.12.2012, lk 99).
   
      (3)  Euroopa Parlamendi ja nõukogu määrus (EL) nr 1380/2013, 11. detsember 2013, ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
   
      (4)  Komisjoni delegeeritud määrus (EL) nr 1393/2014, 20. oktoober 2014, millega kehtestatakse tagasiheitekava seoses teatavate pelaagiliste liikide püügiga loodepiirkonna vetes (ELT L 370, 30.12.2014, lk 25).
   
      (5)  Komisjoni delegeeritud määrus (EL) nr 1394/2014, 20. oktoober 2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes (ELT L 370, 30.12.2014, lk 31).
   
      (6)  Euroopa Parlamendi ja nõukogu määrus (EÜ) nr 218/2009, 11. märts 2009, Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta (ELT L 87, 31.3.2009, lk 70).
   
      (7)  Nõukogu määrus (EÜ) nr 850/98, 30. märts 1998, kalavarude kaitsest noorte mereorganismide kaitseks võetud tehniliste meetmete kaudu (EÜT L 125, 27.4.1998, lk 1).
   
      (8)  Komisjoni rakendusotsus 2013/305/EL, 21. juuni 2013, millega kehtestatakse kontrolli ja inspekteerimise eriprogramm seoses tursa-, heeringa-, lõhe- ja kilupüügiga Läänemeres (ELT L 170, 22.6.2013, lk 66).
   
      (9)  Komisjoni rakendusotsus 2013/328/EL, 25. juuni 2013, millega kehtestatakse kontrolli ja inspekteerimise eriprogramm seoses tursa-, merilesta ja merikeele püügiga Kattegatis, Põhjameres, Skagerrakis, La Manche'i idaosas, Šotimaast läänes asuvates vetes ja Iiri meres (ELT L 175, 27.6.2013, lk 61).
   
      LISA
      Rakendusotsuse 2012/807/EL II lisa asendatakse järgmisega:
      
         
            „II LISA
            
               SIHTKRITEERIUMID
            
            1.   Merel teostatavate inspekteerimiste tase (sh vajaduse korral õhuseire)
            
            Asjaomases piirkonnas heeringa-, makrelli-, stauriidi-, anšoovise- ja põhjaputassuu püügiga tegelevate kalalaevade suhtes merel teostatavate inspekteerimiste puhul tuleb igal aastal täita järgmised sihtkriteeriumid, (1) kui merel teostatavad inspekteerimised on püügiahela etapi puhul olulised ja osa riskijuhtimisstrateegiast.
            
                        Kriteeriumid aasta kohta (2)
                        
                     
                     
                        Kalalaevade hinnanguline riskitase vastavalt artikli 5 lõikele 2
                     
                  
                        kõrge
                     
                     
                        väga kõrge
                     
                  
                        Kalavaru nr 1
                        Heeringas, makrell ja stauriid
                     
                     
                        Merel teostatavad inspekteerimised vähemalt 5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                     
                        Merel teostatavad inspekteerimised vähemalt 7,5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                  
                        Kalavaru nr 2
                        Anšoovis
                     
                     
                        Merel teostatavad inspekteerimised vähemalt 2,5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                     
                        Merel teostatavad inspekteerimised vähemalt 5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                  
                        Kalavaru nr 3
                        Põhjaputassuu
                     
                     
                        Merel teostatavad inspekteerimised vähemalt 5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                     
                        Merel teostatavad inspekteerimised vähemalt 7,5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                     
                  2.   Maal teostatavate inspekteerimiste tase (sh dokumendikontrollid ja inspekteerimine sadamates või esmamüügil)
            
            Asjaomases piirkonnas heeringa-, makrelli-, stauriidi-, anšoovise- ja põhjaputassuu püügiga tegelevate kalalaevade ja muude ettevõtjate suhtes maal teostatavate inspekteerimiste (sh dokumendikontrollid ja inspekteerimised sadamates või esmamüügil) puhul tuleb igal aastal täita järgmised sihtkriteeriumid, (3) kui maal teostatavad inspekteerimised on püügi-/turustusahela etapi puhul olulised ja osa riskijuhtimisstrateegiast.
            
                        Kriteeriumid aasta kohta (4)
                        
                     
                     
                        Kalalaevade ja/või muude ettevõtjate (esmaostja) riskitase
                     
                  
                        kõrge
                     
                     
                        väga kõrge
                     
                  
                        Kalavaru nr 1
                        Heeringas, makrell ja stauriid
                     
                     
                        Inspekteerimised sadamas vähemalt 7,5 % ulatuses kõrge riskitasemega kalalaevade lossitud üldkoguste puhul
                     
                     
                        Inspekteerimised sadamas vähemalt 7,5 % ulatuses väga kõrge riskitasemega kalalaevade lossitud üldkoguste puhul
                     
                  
                        Kalavaru nr 2
                        Anšoovis
                     
                     
                        Inspekteerimised sadamas vähemalt 2,5 % ulatuses kõrge riskitasemega kalalaevade lossitud üldkoguste puhul
                     
                     
                        Inspekteerimised sadamas vähemalt 5 % ulatuses väga kõrge riskitasemega kalalaevade lossitud üldkoguste puhul
                     
                  
                        Kalavaru nr 3
                        Põhjaputassuu
                     
                     
                        Inspekteerimised sadamas vähemalt 7,5 % ulatuses kõrge riskitasemega kalalaevade lossitud üldkoguste puhul
                     
                     
                        Inspekteerimised sadamas vähemalt 7,5 % ulatuses väga kõrge riskitasemega kalalaevade lossitud üldkoguste puhul
                     
                  Inspekteerimist pärast lossimist või ümberlaadimist kasutatakse eelkõige täiendava ristkontrolli mehhanismina, et kontrollida saagi ja lossimise kohta registreeritud ja edastatud teabe usaldusväärsust.”
         
      
      
         (1)  Kui laevad veedavad merel alla 24 tunni ühe püügireisi kohta, võib sihtkriteeriume kooskõlas riskijuhtimisstrateegiaga vähendada poole võrra.
      
         (2)  Väljendatakse protsendina püügireisidest, mida teevad kõrge/väga kõrge riskitasemega kalalaevad piirkonnas igal aastal (püüdes asjaomast liiki sihtliigina vastava võrgusilma suurusega kalapüügivahendiga).
      
         (3)  Kui laevad lossivad alla 10 tonni lossimise kohta, võib sihtkriteeriume kooskõlas riskijuhtimisstrateegiaga vähendada poole võrra.
      
         (4)  Väljendatakse protsendina kõrge/väga kõrge riskitasemega kalalaevade poolt aastas lossitud kogustest.